Ստեփանյանը հիշեցրեց, որ Նախիջեւանը հնագույն ժամանակներից Հայաստանի պատմական տարածքն էր, սակայն 1921 թվականից սկսած Նախիջեւանի հայ բնակչությունն աստիճանաբար դուրս մղվեց: Արդյունքում հայկական հետքն ամբողջությամբ ջնջվեց: «Ես ցանկանում եմ, որ բնակչությունն իմանա, որ Նախիջեւանը հովանավորության ներքո է, որի համար պատասխանատու են ե՛ւ Թուրքիան, ե՛ւ Ռուսաստանը: Իսկ Հայաստանը Ռուսաստանի հետ ռազմական համաձայնագիր ունի եւ ՀԱՊԿ անդամ է, որի հետ քիչ հույսեր է կապում, սակայն համաձայնագիրն, այդուհանդերձ, կա»,- հավելեց նախկին գլխավոր սահմանապահը: